AIŠKINAMASIS RAŠTAS

DĖL PANEVĖŽIO MIESTO SAVIVALDYBĖS TARYBOS 2021 M. GRUODŽIO 27 D. SPRENDIMO NR. 1-374 „DĖL PANEVĖŽIO MIESTO SAVIVALDYBĖS NEVYRIAUSYBINIŲ ORGANIZACIJŲ FINANSAVIMO IŠ SAVIVALDYBĖS BIUDŽETO LĖŠŲ NUOSTATŲ PATVIRTINIMO IR SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS“ PAKEITIMO

2026 m. spalio 29 d.
Panevėžys

1. Sprendimo projekto tikslai ir uždaviniai: 
[bookmark: _Hlk150849265]Tikslas – atnaujinti Panevėžio miesto savivaldybės nevyriausybinių organizacijų finansavimo iš savivaldybės biudžeto lėšų nuostatus.
Uždaviniai:
· pritarti Panevėžio miesto savivaldybės nevyriausybinių organizacijų finansavimo iš savivaldybės biudžeto lėšų nuostatų siūlomiems pakeitimams.
2. Siūlomos teisinio reguliavimo nuostatos, laukiami rezultatai: 
Panevėžio miesto savivaldybės nevyriausybinių organizacijų finansavimo iš savivaldybės biudžeto lėšų nuostatų (toliau – Nuostatai) finansavimo tikslas – stiprinti ir finansuoti aktyvių Panevėžio mieste veikiančių organizacijų veiklą, skatinti jos plėtrą ir tęstinumą, tarpusavio bendravimą ir bendradarbiavimą, teikiant finansavimą padėti Panevėžio miesto bendruomenei spręsti aktualias problemas. Pagrindiniai naujos redakcijos pakeitimai numatomi šie: atskirtos projekto partnerių ir rėmėjų funkcijos; mažinamas prie paraiškos privalomų pateikti dokumentų skaičius, informaciją integruojant į paraiškos formą; patikslinti projektų prioritetai; suvienodinta vienam projektui galima skirti suma visoms pareiškėjų grupėms.
3. Lėšų poreikis ir šaltiniai: 
Lėšų poreikis nenumatytas.
4. Sprendimui priimti reikalingi pagrindimai, skaičiavimai ar paaiškinimai: 
Lietuvos Respublikos vietos savivaldos įstatymo 16 straipsnio 1 dalis, Lietuvos Respublikos nevyriausybinių organizacijų plėtros įstatymo 4 straipsnio 4 dalies 1 punktas, Panevėžio miesto savivaldybės nevyriausybinių organizacijų tarybos 2026 m. rugsėjo 28 d. posėdžio protokolą Nr. NOT-5.
5. Kieno iniciatyva parengtas sprendimo projektas: 
Panevėžio miesto savivaldybės administracijos.

